《去冬》
宋代·郑刚中

去冬竹瓦迎新雪，曾下珠玑到酒盘。
正月便回春意暖，五更微带雁声寒。
门谙寂寞何须翟，鬓就衰残岂是潘。
祗有报恩心耿耿，自馀都作六如看。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。